Ulisses Correia e Silva

José Ulisses de Pina Correia e Silva (født 4. juni 1962) er en forretningsmann og politiker fra Kapp Verde som har vært landets statsminister siden 22. april 2016.

Han overtok statsministerposten etter at hans parti Bevegelsen for demokrati (Movimento para a Democracia , MpD) vant parlamentsvalget den 20. mars 2016.

Biografi 
Silva har økonomiutdannelse fra Lisboa tekniske universitet og han var fra 1989 til 1994 administrasjonsdirektør i Banco de Cabo Verde. Han har også undervist ved Jean Piaget University of Cape Verde. 

Fra 1995 var han i finansdepartementet, som statssekretær til 1998 og som statsråd fra 1999 til 2001. >  Fra 2006 til 2008 var han visepresident I partiet MpD. I 2008 ble han valgt til borgermester i Praia (hovedstaden i Kapp Verde), og han ble gjenvalgt i 2013. I 2013 ble han også valgt til president i MpD. Silva var også (i 2013) president i UCCLA (unionen av portugisisktalende land) og har senere også vært president i IDC Afrika (Industrial Development Corporation).

Silva ble i februar 2020 gjenvalgt som leder i MpD med 99% av avgitte stemmer i partiet.

Referanser 

Kappverdiske politikere